Africa de Sud dezvoltă propria versiune a vaccinului Moderna.
Africa de Sud vrea să creeze propria versiune a vaccinului Moderna. Moderna nu a publicat niciunul dintre brevetele vaccinului. Se vehiculează faptul că BioNTech ar urma să deschidă o fabrică de producție a vaccinului, chiar în Africa de Sud.
Oamenii de știință din Africa de Sud vor dezvolta propria versiune a vaccinului Moderna, după ce au copiat varianta originală. Africa are cea mai mică rată de persoane vaccinate din toată lumea. Afrigen Biologics & Vaccines susține că studiile clinice speră să înceapă în luna noiembrie.Moderna nu a fost de acord să facă publice brevetele pentru vaccinul anti-COVID-19, pentru ca cercetătorii din Cape Town să fie singurii care pot face propria lor versiune. Mai mult decât atât, Organizația Mondială a Sănătății a susținut cercetătorii.Petro Terblanche, directorul Afrigen Biologics & Vaccines, a declarat că, deși au început cu pași mici, sunt convinși că ambiția pe care o au îi va conduce către rezultatul dorit."Am folosit secvența care este aceeași secvență ca și vaccinul Moderna 1273", a spus Petro Terblanche, conform BBC. "Acesta face parte dintr-o inițiativă globală pentru țările cu venituri mici și medii, pentru a deveni autosuficiente", a mai adăugat aceasta.Cu ce este diferit vaccinul din Africa de SudVaccinul care se vrea creat poate produce o proteină ce urmează să declanșeze un răspuns imunitar în interiorul corpului nostru. Cercetătorii din Africa de Sud nu vor să se bazeze pe introducerea în organism a unui germen slăbit sau inactivat."Ne punem puterea în mâinile noastre, de a ne putea produce propriile vaccinuri pentru viitor, de a fi pregătiți pentru viitoare pandemii, de a produce material pentru studii clinice pe pământul african și, apoi, de a analiza alte boli relevante în Africa", a mai spus dr. Caryn Fenner.În momentul de față, aproximativ 11% din populația Africii este vaccinată cu schema completă, în timp ce cea mai ridicată rată se regăsește în Europa. 63%. De asemenea, se vehiculează faptul că BioNTech dorește să deschidă o fabrică ce poate produce serul în Africa de Sud. Cu toate acestea, în prezent, se așteaptă reacția din partea Moderna.